REGULAMENTUL (CE) NR. 1573/2007 AL COMISIEI
din 21 decembrie 2007
de stabilire a sumei ajutorului pentru punerea în rezervă și a ajutorului forfetar pentru anumite produse pescărești pentru anul de pescuit 2008
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1),
având în vedere Regulamentul (CE) nr. 2814/2000 al Comisiei din 21 decembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea ajutorului pentru punerea în rezervă a anumitor produse pescărești (2), în special articolul 5,
având în vedere Regulamentul (CE) nr. 939/2001 al Comisiei din 14 mai 2001 de stabilire a normelor de aplicare a Regulamentului (CE) nr. 104/2000 al Consiliului privind acordarea ajutorului forfetar pentru anumite produse pescărești (3), în special articolul 5,
întrucât:
(1)
Regulamentul (CE) nr. 104/2000 prevede că se pot acorda ajutoare pentru cantitățile de anumite produse proaspete retrase de pe piață care sunt fie prelucrate pentru stabilizare și depozitare, fie conservate.
(2)
Aceste ajutoare au ca scop să încurajeze de o manieră satisfăcătoare organizațiile de producători să prelucreze sau să conserve produsele retrase de pe piață, astfel încât distrugerea lor să poată fi evitată.
(3)
Nivelul ajutorului ar trebui să fie stabilit astfel încât să nu perturbe echilibrul pieței produselor în cauză sau să nu denatureze concurența.
(4)
Nivelul ajutorului nu ar trebui să fie mai mare decât costurile tehnice și financiare aferente operațiunilor esențiale de stabilizare și depozitare, înregistrate în Comunitate în decursul anului de pescuit precedent anului în cauză.
(5)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Pentru anul de pescuit 2008, sumele ajutorului pentru punerea în rezervă menționat la articolul 23 din Regulamentul (CE) nr. 104/2000, precum și sumele pentru ajutorul forfetar menționat la articolul 24 alineatul (4) din regulamentul menționat sunt specificate în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică începând cu 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 2007.